# Službeni list L 245/2017

| | ISSN 1977-0847 |
| --- | --- |
| Službeni list
  Europske unije | L 245 |
| | |
| Hrvatsko izdanje | Zakonodavstvo | Godište 60.23 rujna 2017. |

ISSN 1977-0847

Službeni list

Europske unije

L 245

Hrvatsko izdanje

Zakonodavstvo

Godište 60.23 rujna 2017.

---

| Sadržaj | | II.   Nezakonodavni akti | Stranica |
| --- | --- | --- | --- |
| | | UREDBE |
| | * | Provedbena uredba Komisije (EU) 2017/1598 оd 22. rujna 2017. o izmjeni Provedbene uredbe (EU) 2015/1518 o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 | 1 |
| | | ODLUKE |
| | * | Odluka (EU) 2017/1599 Europskog parlamenta i Vijeća od 13. rujna 2017. o mobilizaciji Fonda solidarnosti Europske unije radi pružanja pomoći Italiji | 3 |
| | * | Odluka (EU) 2017/1600 Europskog parlamenta i Vijeća od 13. rujna 2017. o mobilizaciji Europskog fonda za prilagodbu globalizaciji na temelju zahtjeva Finske – EGF/2017/002 FI/Microsoft 2 | 5 |

Sadržaj

II.   Nezakonodavni akti

Stranica

UREDBE

*

Provedbena uredba Komisije (EU) 2017/1598 оd 22. rujna 2017. o izmjeni Provedbene uredbe (EU) 2015/1518 o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009

1

ODLUKE

*

Odluka (EU) 2017/1599 Europskog parlamenta i Vijeća od 13. rujna 2017. o mobilizaciji Fonda solidarnosti Europske unije radi pružanja pomoći Italiji

3

*

Odluka (EU) 2017/1600 Europskog parlamenta i Vijeća od 13. rujna 2017. o mobilizaciji Europskog fonda za prilagodbu globalizaciji na temelju zahtjeva Finske – EGF/2017/002 FI/Microsoft 2

5

| HR | Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.
  Naslovi svih drugih akata tiskani su masnim slovima, a prethodi im zvjezdica. |
| --- | --- |

HR

Akti čiji su naslovi tiskani običnim slovima su oni koji se odnose na svakodnevno upravljanje poljoprivrednim pitanjima, a općenito vrijede ograničeno razdoblje.

Naslovi svih drugih akata tiskani su masnim slovima, a prethodi im zvjezdica.

---

II. Nezakonodavni akti

UREDBE

| 23.9.2017 | HR | Službeni list Europske unije | L 245/1 |
| --- | --- | --- | --- |

23.9.2017

HR

Službeni list Europske unije

L 245/1

---

PROVEDBENA UREDBA KOMISIJE (EU) 2017/1598

оd 22. rujna 2017.

o izmjeni Provedbene uredbe (EU) 2015/1518 o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009

EUROPSKA KOMISIJA,

uzimajući u obzir Ugovor o funkcioniranju Europske unije,

uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1), a posebno njezin članak 9. stavak 4.,

budući da:

| (1) | Provedbenom uredbom (EU) 2015/1518 (2) Komisija je uvela konačnu antidampinšku pristojbu na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (3). |
| --- | --- |

(1)

Provedbenom uredbom (EU) 2015/1518 (2) Komisija je uvela konačnu antidampinšku pristojbu na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (3).

| (2) | Primjereno je društvima koja nisu izvozila biodizel tijekom razdoblja početnog ispitnog postupka omogućiti da zatraže reviziju kojom će se utvrditi može li se i na njih primjenjivati stopa pristojbe uvedena za društva izvan uzorka koja surađuju. Takva se revizija provodi ako je novi izvoznik ili proizvođač iz predmetne zemlje izvoznice Komisiji dostavio dovoljno dokaza: 1. da nije izvozio proizvod tijekom razdoblja ispitnog postupka na kojem se temelje mjere; 2. da nije povezan s izvoznicima ili proizvođačima na koje se primjenjuju uvedene mjere; i 3. da je doista izvozio predmetne proizvode ili preuzeo neopozivu ugovornu obvezu izvoza znatne količine tih proizvoda u Uniju nakon razdoblja ispitnog postupka. |
| --- | --- |

(2)

Primjereno je društvima koja nisu izvozila biodizel tijekom razdoblja početnog ispitnog postupka omogućiti da zatraže reviziju kojom će se utvrditi može li se i na njih primjenjivati stopa pristojbe uvedena za društva izvan uzorka koja surađuju. Takva se revizija provodi ako je novi izvoznik ili proizvođač iz predmetne zemlje izvoznice Komisiji dostavio dovoljno dokaza: 1. da nije izvozio proizvod tijekom razdoblja ispitnog postupka na kojem se temelje mjere; 2. da nije povezan s izvoznicima ili proizvođačima na koje se primjenjuju uvedene mjere; i 3. da je doista izvozio predmetne proizvode ili preuzeo neopozivu ugovornu obvezu izvoza znatne količine tih proizvoda u Uniju nakon razdoblja ispitnog postupka.

| (3) | Međutim, Provedbenom uredbom (EU) 2015/1518 nije predviđena mogućnost da novi izvoznici zatraže takvu reviziju. Stoga bi tu uredbu trebalo na odgovarajući način izmijeniti. |
| --- | --- |

(3)

Međutim, Provedbenom uredbom (EU) 2015/1518 nije predviđena mogućnost da novi izvoznici zatraže takvu reviziju. Stoga bi tu uredbu trebalo na odgovarajući način izmijeniti.

| (4) | Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036. |
| --- | --- |

(4)

Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036.

| (5) | S obzirom na navedeno članak 1. Provedbene uredbe (EU) 2015/1518 trebalo bi na odgovarajući način izmijeniti, |
| --- | --- |

(5)

S obzirom na navedeno članak 1. Provedbene uredbe (EU) 2015/1518 trebalo bi na odgovarajući način izmijeniti,

DONIJELA JE OVU UREDBU:

Članak 1.

U članku 1. Provedbene uredbe (EU) 2015/1518 dodaje se sljedeći stavak 6.:

„6.   Ako bilo koja strana iz Sjedinjenih Američkih Država Komisiji dostavi dovoljno dokaza:

| (a) | da nije izvozila proizvode opisane u stavku 1. podrijetlom iz Sjedinjenih Američkih Država tijekom razdoblja ispitnog postupka (1. travnja 2007. – 31. ožujka 2008.); |
| --- | --- |

(a)

da nije izvozila proizvode opisane u stavku 1. podrijetlom iz Sjedinjenih Američkih Država tijekom razdoblja ispitnog postupka (1. travnja 2007. – 31. ožujka 2008.);

| (b) | da nije povezana s izvoznicima ili proizvođačima na koje se primjenjuju mjere uvedene ovom Uredbom; i |
| --- | --- |

(b)

da nije povezana s izvoznicima ili proizvođačima na koje se primjenjuju mjere uvedene ovom Uredbom; i

| (c) | da je doista izvozila predmetne proizvode ili je preuzela neopozivu ugovornu obvezu izvoza znatne količine tih proizvoda u Uniju nakon razdoblja ispitnog postupka, |
| --- | --- |

(c)

da je doista izvozila predmetne proizvode ili je preuzela neopozivu ugovornu obvezu izvoza znatne količine tih proizvoda u Uniju nakon razdoblja ispitnog postupka,

Komisija može izmijeniti Prilog I. kako bi toj strani dodijelila pristojbu koja se primjenjuje na proizvođače izvan uzorka koji surađuju, tj. 115,6 EUR po toni.”.

Članak 2.

Ova Uredba stupa na snagu sljedećeg dana od dana objave u Službenom listu Europske unije.

Ova je Uredba u cijelosti obvezujuća i izravno se primjenjuje u svim državama članicama.

Sastavljeno u Bruxellesu 22. rujna 2017.

Za Komisiju

Predsjednik

Jean-Claude JUNCKER

---

(1)  
  SL L 176, 30.6.2016., str. 21.

1

(2)  Provedbena uredba Komisije (EU) 2015/1518 od 14. rujna 2015. o uvođenju konačne antidampinške pristojbe na uvoz biodizela podrijetlom iz Sjedinjenih Američkih Država nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (SL L 239, 15.9.2015., str. 69.).

2

(3)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (SL L 343, 22.12.2009., str. 51.).

3

---

ODLUKE

| 23.9.2017 | HR | Službeni list Europske unije | L 245/3 |
| --- | --- | --- | --- |

23.9.2017

HR

Službeni list Europske unije

L 245/3

---

ODLUKA (EU) 2017/1599 EUROPSKOG PARLAMENTA I VIJEĆA

od 13. rujna 2017.

o mobilizaciji Fonda solidarnosti Europske unije radi pružanja pomoći Italiji

EUROPSKI PARLAMENT I VIJEĆE EUROPSKE UNIJE,

uzimajući u obzir Ugovor o funkcioniranju Europske unije,

uzimajući u obzir Uredbu Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije (1), a posebno njezin članak 4. stavak 3.,

uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 11.,

uzimajući u obzir prijedlog Europske komisije,

budući da:

| (1) | Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama. |
| --- | --- |

(1)

Fondom solidarnosti Europske unije („Fond”) Uniji se želi omogućiti da brzo, učinkovito i fleksibilno reagira na hitne situacije kako bi pokazala solidarnost sa stanovništvom regija pogođenih prirodnim katastrofama.

| (2) | Sredstva Fonda ne smiju prelaziti maksimalni godišnji iznos od 500 000 000 EUR (u cijenama iz 2011.), kako je utvrđeno člankom 10. stavkom 1. Uredbe Vijeća (EU, Euratom) br. 1311/2013 (3). Sredstva dodijeljena za 2016. ostala su u potpunosti nepotrošena i prenesena su u iduću godinu, u skladu s člankom 10. stavkom 1. Uredbe (EU, Euratom) br. 1311/2013, a djelomično su korištena u travnju 2017. Još nisu korištena sredstva dodijeljena za 2017. |
| --- | --- |

(2)

Sredstva Fonda ne smiju prelaziti maksimalni godišnji iznos od 500 000 000 EUR (u cijenama iz 2011.), kako je utvrđeno člankom 10. stavkom 1. Uredbe Vijeća (EU, Euratom) br. 1311/2013 (3). Sredstva dodijeljena za 2016. ostala su u potpunosti nepotrošena i prenesena su u iduću godinu, u skladu s člankom 10. stavkom 1. Uredbe (EU, Euratom) br. 1311/2013, a djelomično su korištena u travnju 2017. Još nisu korištena sredstva dodijeljena za 2017.

| (3) | Italija je 16. studenoga 2016. podnijela zahtjev za mobilizaciju sredstava iz Fonda zbog potresa koji je 24. kolovoza 2016. pogodio regije Abruzzo, Lacij, Marke i Umbriju. Novi potresi pogodili su već pogođena područja i znatno povećali prethodno prijavljenu štetu. Italija je zatim 15. veljače 2017. podnijela konačni zahtjev s revidiranim procjenama u koje je uključena sva šteta nastala od 24. kolovoza 2016. do 18. siječnja 2017. |
| --- | --- |

(3)

Italija je 16. studenoga 2016. podnijela zahtjev za mobilizaciju sredstava iz Fonda zbog potresa koji je 24. kolovoza 2016. pogodio regije Abruzzo, Lacij, Marke i Umbriju. Novi potresi pogodili su već pogođena područja i znatno povećali prethodno prijavljenu štetu. Italija je zatim 15. veljače 2017. podnijela konačni zahtjev s revidiranim procjenama u koje je uključena sva šteta nastala od 24. kolovoza 2016. do 18. siječnja 2017.

| (4) | Zahtjev Italije udovoljava uvjetima za osiguravanje financijskog doprinosa iz Fonda, utvrđenima člankom 4. Uredbe (EZ) br. 2012/2002. |
| --- | --- |

(4)

Zahtjev Italije udovoljava uvjetima za osiguravanje financijskog doprinosa iz Fonda, utvrđenima člankom 4. Uredbe (EZ) br. 2012/2002.

| (5) | Stoga bi trebalo mobilizirati sredstva iz Fonda kako bi se osigurao financijski doprinos za Italiju. |
| --- | --- |

(5)

Stoga bi trebalo mobilizirati sredstva iz Fonda kako bi se osigurao financijski doprinos za Italiju.

| (6) | Budući da iznos koji se može mobilizirati za 2017. nije dostatan da pokrije cjelokupni doprinos, razliku bi izuzetno trebalo financirati iz godišnjeg iznosa raspoloživog za 2018., kako je predviđeno u članku 10. stavku 2. Uredbe (EU, Euratom) br. 1311/2013. |
| --- | --- |

(6)

Budući da iznos koji se može mobilizirati za 2017. nije dostatan da pokrije cjelokupni doprinos, razliku bi izuzetno trebalo financirati iz godišnjeg iznosa raspoloživog za 2018., kako je predviđeno u članku 10. stavku 2. Uredbe (EU, Euratom) br. 1311/2013.

| (7) | Radi što brže mobilizacije Fonda ovu bi Odluku trebalo primjenjivati od datuma njezina donošenja, |
| --- | --- |

(7)

Radi što brže mobilizacije Fonda ovu bi Odluku trebalo primjenjivati od datuma njezina donošenja,

DONIJELI SU OVU ODLUKU:

Članak 1.

U okviru općeg proračuna Unije za financijsku godinu 2017. mobilizira se Fond solidarnosti Europske unije kako bi se Italiji osigurao iznos od 1 196 797 579 EUR u odobrenim sredstvima za preuzimanje obveza i odobrenim sredstvima za plaćanje.

Članak 2.

Ova Odluka stupa na snagu na dan njezine objave u Službenom listu Europske unije.

Primjenjuje se od 13. rujna 2017.

Sastavljeno u Strasbourgu 13. rujna 2017.

Za Europski parlament

Predsjednik

A. TAJANI

Za Vijeće

Predsjednik

M. MAASIKAS

---

(1)  
  SL L 311, 14.11.2002., str. 3.

1

(2)  
  SL C 373, 20.12.2013., str. 1.

2

(3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).

3

---

| 23.9.2017 | HR | Službeni list Europske unije | L 245/5 |
| --- | --- | --- | --- |

23.9.2017

HR

Službeni list Europske unije

L 245/5

---

ODLUKA (EU) 2017/1600 EUROPSKOG PARLAMENTA I VIJEĆA

od 13. rujna 2017.

o mobilizaciji Europskog fonda za prilagodbu globalizaciji na temelju zahtjeva Finske – EGF/2017/002 FI/Microsoft 2

EUROPSKI PARLAMENT I VIJEĆE EUROPSKE UNIJE,

uzimajući u obzir Ugovor o funkcioniranju Europske unije,

uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 15. stavak 4.,

uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,

uzimajući u obzir prijedlog Europske komisije,

budući da:

| (1) | Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili nove svjetske financijske i gospodarske krize te pomaganje tim radnicima da se ponovno uključe na tržište rada. |
| --- | --- |

(1)

Svrha je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili nove svjetske financijske i gospodarske krize te pomaganje tim radnicima da se ponovno uključe na tržište rada.

| (2) | EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3). |
| --- | --- |

(2)

EGF ne smije premašiti najviši godišnji iznos od 150 milijuna EUR (u cijenama iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

| (3) | Finska je 1. veljače 2017. podnijela zahtjev za mobilizaciju EGF-a u vezi s otpuštanjima u poduzeću Microsoft Oy (Microsoft Mobile Oy) i njegovih 11 dobavljača i daljnjih proizvođača te prestankom djelatnosti. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013. |
| --- | --- |

(3)

Finska je 1. veljače 2017. podnijela zahtjev za mobilizaciju EGF-a u vezi s otpuštanjima u poduzeću Microsoft Oy (Microsoft Mobile Oy) i njegovih 11 dobavljača i daljnjih proizvođača te prestankom djelatnosti. Zahtjev je dopunjen dodatnim informacijama dostavljenima u skladu s člankom 8. stavkom 3. Uredbe (EU) br. 1309/2013. Taj zahtjev ispunjava uvjete za određivanje financijskog doprinosa iz EGF-a utvrđene člankom 13. Uredbe (EU) br. 1309/2013.

| (4) | Stoga bi trebalo mobilizirati EGF kako bi se za zahtjev koji je podnijela Finska osigurao financijski doprinos u iznosu od 3 520 080 EUR. |
| --- | --- |

(4)

Stoga bi trebalo mobilizirati EGF kako bi se za zahtjev koji je podnijela Finska osigurao financijski doprinos u iznosu od 3 520 080 EUR.

| (5) | Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a, |
| --- | --- |

(5)

Ova bi se odluka trebala primjenjivati od dana njezina donošenja kako bi se što više skratilo vrijeme za mobiliziranje EGF-a,

DONIJELI SU OVU ODLUKU:

Članak 1.

U okviru općeg proračuna Unije za financijsku godinu 2017. mobilizira se Europski fond za prilagodbu globalizaciji kako bi se osigurao iznos od 3 520 080 EUR u obliku odobrenih sredstava za preuzete obveze i plaćanja.

Članak 2.

Ova Odluka stupa na snagu na dan njezine objave u Službenom listu Europske unije.

Primjenjuje se od 13. rujna 2017.

Sastavljeno u Strasbourgu 13. rujna 2017.

Za Europski parlament

Predsjednik

A. TAJANI

Za Vijeće

Predsjednik

M. MAASIKAS

---

(1)  
  SL L 347, 20.12.2013., str. 855.

1

(2)  
  SL C 373, 20.12.2013., str. 1.

2

(3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).

3

---